text: Kæmpe krydstogtskib tilbage i Esbjerg
  15 juni 2015 kl. 05.51
  M/V Horizon vendte tidligt mandag morgen tilbage til kajen i Esbjerg Havn. Om bord er 1200 passagerer, fortrinsvis franskmænd, som skal nå at opleve Ribe og Esbjerg byliv inden de i eftermiddag sejler videre på en Østersøkrydstogt.
  Krydstogtskibet er med sin længde på 208 meter og en bredde på 32 meter på vej på et Østersøkrydstogt, og er det største, der nogen siden har anløbet Esbjerg Havn.
  Skibet kommer fra Calais og er på vej mod Göteborg, Helsinki og Skt. Petersborg.
  Gæsterne vil blive tilbudt en tur til Danmarks ældste by, Ribe, eller en tur op og shoppe i Esbjerg by inden de drager videre kl. 14 i eftermiddag.
  